TRUE ยกเลิกการจดทะเบียน 2 บริษัทย่อย
TRUE ยกเลิกการจดทะเบียนบริษัทย่อย “บ.คลิกทีวี-บ. เอเชีย ดีบีเอส” ยันไม่ส่งผลกระทบต่อการดำเนินงาน
26 พ.ย. 2558

บริษัท ทรู คอร์ปอเรชั่น จำกัด (มหาชน) หรือ TRUE ระบุว่า  บริษัท คลิกทีวี จำกัด และ บริษัท เอเชีย ดีบีเอส จำกัด (มหาชน)  ซึ่งเป็นบริษัทย่อยที่กลุ่มบริษัทถือหุ้นร้อยละ 99.99 ของทุนที่ออกและเรียกชำระแล้วทั้งหมด ได้จดทะเบียนเลิกบริษัทต่อกรมพัฒนาธุรกิจการค้า กระทรวงพาณิชย์ ซึ่งนายทะเบียนได้รับจดทะเบียนไว้แล้ว เมื่อวันที่ 9 ตุลาคม และ 25 พฤศจิกายน 2558 ตามลำดับ และ ขณะนี้อยู่ระหว่างการชำระบัญชี ทั้งนี้การเลิกบริษัทย่อยดังกล่าวไม่ส่งผลกระทบต่อการดำเนินงานของบริษัทแต่อย่างใด